als_Latn dik_Latn tur_Latn
Dje u publikua 23-shja me futbollistët që konkurrojnë për “Topin e Artë”. Reali dhe Bajerni mbizotërojnë, Barça “vetëm” katër yje
Gazeta sportive franceze “France Football” dhe FIFA kanë publikuar listën e 23 futbollistëve kandidatë për trofeun prestigjioz “Topi i Artë” 2014. Në të ka shumë yje përfshirë kampionin në fuqi, Kristiano Ronaldo. Që nga portierët Manuel Nojer e Tibo Kurtua, te mesfushorët si Bastian Shvajnshtaiger apo Jaja Ture dhe deri te sulmuesit si Tomas Myler, Lionel Mesi dhe Zlatan Ibrahimoviç, kanë mbushur listën e më të mirëve të botës, duke formuar një ekip ëndrrash.
Mbizotëruesit – Lista e gjerë e “Topit të Artë” mbizotërohet nga Real Madridi dhe Bajerni, respektivisht me nga gjashtë lojtarë. Ekipi madrilen ka Gerët Bejlin, Karim Benzemanë, Kristiano Ronaldon, Serxho Ramosin dhe Hames Rodrigezin. Bajerni ka Manuel Nojerin, Filip Lahmin, Bastian Shvajnshtaigerin, Mario Gëcen, Arjen Robenin dhe Tomas Mylerin. Barcelona, ndryshe nga vitet e kaluara, nuk ka më shumë se të gjithë, por “vetëm” katër. Ata janë Lionel Mesi, Nejmar Xhunio, Havier Maskerano dhe Andres Iniesta.
Mungesat – Në listë mungojnë një numër i madh yjesh që kanë shkëlqyer me ekipet dhe disa të tjerë edhe me Kombëtaret e tyre në Kampionatin botëror. Portali “Goal.com” ka publikuar një listë të gjatë të futbollistëve që kaluan një sezon pozitiv me skuadrat përkatëse, por që nuk zunë vend në rrethin e gjerë për çmimin e futbollistit më të mirë të vitit në botë. Ata janë: Luis Suarez, Aron Ramsei, Arturo Vidal, Luka Modriç, Serxho Aguero, Robert Levandovski, Ivan Rakitiç, Marko Rojs, Miralem Pjaniç, Diego Godin, Karlos Tevez, David Silva, Ksabi Alonso, Dalei Blind, Xhervinjo, Serxho Buskets, Mats Humels, Vinsente Enjeama, Kejlor Navas, Edinson Kavani, Daniel Sturrixh, Blaise Matuidi, Robin van Persi.
Kandidatët për “Lojtari më i mirë i vitit”
Gerët Bejl
Karim Benzema
Diego Kosta
Tibo Kurtua
Kristiano Ronaldo
Angel di Maria
Mario Gëce
Eden Hazard
Zlatan Ibrahimoviç
Andres Iniesta
Toni Kros
Filip Lahm
Havier Maskerano
Lionel Mesi
Tomas Myler
Manuel Nojer
Nejmar Xhunior
Pol Pogba
Serxho Ramos
Arjen Roben
Hames Rodrigez
Bastian Shvajnshtaiger
Jaja Ture
Kush e fiton “Topin e Artë”?
Mediat angleze favorizojnë Kristiano Ronaldon, por Manuel Nojer “po fiton terren” me mbështetësit në Francë
Të gjithë duan të dinë se kush do ta fitojë sivjet “Topin e Artë”, por askush nuk e di për momentin. Më 12 janar do të shpallet fituesi, ashtu si edhe formacioni i vitit, bashkë me trajnerin e vitit. Duke u bazuar te mediat angleze si “Mirror” dhe “Goal.com”, Kristiano Ronaldo është favoriti kryesor për të fituar trofeun. Por, në një sondazh të “France Football”-it, Manuel Nojer ka fituar 62% të votave, si fitues i “Topit të Artë”, me argumentin kryesor se përveç aftësive unikale si portier, është edhe kampion Gjermanie dhe sidomos kampion bote. Oliver Kahn është portieri i fundit që është dominuar në treshen finale të “Topit të Artë”. Nojer mund të jetë Lev Jashini modern, duke çuar një tjetër trofe në Gjermani.
Blater “pendohet”: ‘Topin e Artë’ duhet ta fitonte Nojer
Presidenti i FIFA-s, Blater, pretendon se është bërë një gabim i madh duke shpallur Lionel Mesin si lojtarin më të mirë të Kupës së Botës Brazil 2014, sepse e ka merituar dikush tjetër. Sipas tij, është portieri i Gjermanisë, Manuel Nojer, ai që meritonte çmimin. “Besoj se është bërë një gabim koncepti. Manuel Nojer sipas meje e meritonte atë çmim, sepse ka qenë lojtari kyç i fitoreve të Gjermanisë, duke bërë performanca të jashtëzakonshme”, ka thënë zvicerani. Përveç tij, pak pas dhënies së çmimit për sulmuesin argjentinas, bashkëkombësi i tij, Diego Maradona, doli gjithashtu kundër, duke e quajtur të çuditshëm vendimin e FIFA-s.
Ukrainasi Shevçenko mbështeti Nojerin
Portieri kampion bote, Manuel Nojer, ka marrë mbështetje nga ish-sulmuesi i Milanit, Andrei Shevçenko, për të fituar “Topin e Artë” sivjet. “Për mendimin tim, Manuel Nojer meriton ta fitojë çmimin. Ai ka bërë gjëra të jashtëzakonshme”, ka thënë Sheva. Ndërkohë, pas ndeshjes me Borusia M’Gladbahun, ku ish-portieri i Shalkes bëri disa pritje mahnitëse, legjenda Oliver Kahn u shpreh: “Kur unë isha sa Nojer, nuk isha kurrsesi më i mirë. Unë u bëra portier i kompletuar në moshën 30-vjeçare, jo si Nojer që 27 vjeç”, ka theksuar ish-gardiani i portës së Bajernit dhe Gjermanisë.
“Trajneri i Vitit”, 10 konkurentë “sa për procedurë”
Dje është publikuar edhe lista e trajnerëve kandidatë për të fituar çmimin “Trajneri i Vitit”, por zakonisht kush fiton Kupën e Botës fiton edhe trofeun prestigjioz si tekniku më i mirë i planetit. Kështu, pavarësisht se lista ka emra si Karlo Ançeloti dhe Pep Guardiola, Joakim Lëv si kampion bote me Gjermaninë pritet të jetë triumfuesi.
Kandidatët për “Trajneri i Vitit”
Karlo Ançeloti
Pep Guardiola
Antonio Konte
Jurgen Klinsman
Joakim Lëv
Zhoze Murinjo
Manuel Pelegrini
Alehandro Sabeja
Diego Simeone
Luis van Gal
“Golden Boy 2014”, Sterling kundër Januzajt
Gazeta italiane “Tuttosport” ka publikuar kandidatët për çmimin “Talenti më i mirë në botë”. Ky çmim jepet çdo vit nga kjo gazetë. Në vitet e kaluara, lojtarë si Lionel Mesi, Çesk Fabregas, Rafael van Vart, Mario Gëce dhe Pol Pogba, janë nderuar me një trofe kaq prestigjioz. Sivjet emrat janë gjithashtu të njohur, pavarësisht moshës. Kandidatët më seriozë janë mesfushori me origjinë shqiptare i Mançester Junajtidit, Adnan Januzaj dhe mesfushori i Liverpulit, Rahem Sterling. Gjithashtu, emra si Mateo Kovaçiç, Maks Majer, Luk Shou dhe Munir nuk ngelin edhe aq mbrapa.
als_Latn als_Latn als_Latn als_Latn als_Latn als_Latn jav_Latn fao_Latn min_Latn war_Latn pap_Latn grn_Latn swh_Latn hau_Latn pag_Latn bug_Latn mos_Latn als_Latn hat_Latn crh_Latn grn_Latn kab_Latn ast_Latn srd_Latn als_Latn zho_Hans bjn_Latn gaz_Latn als_Latn als_Latn als_Latn als_Latn als_Latn crh_Latn als_Latn als_Latn als_Latn als_Latn slv_Latn swh_Latn hat_Latn hat_Latn als_Latn kin_Latn oci_Latn ltg_Latn glg_Latn cat_Latn eng_Latn als_Latn